న్యూఢిల్లీ: భరతమాత ముద్దుబిడ్డ, భారత వైమానిక దళంలో, దౌత్యరంగంలో విశేష సేవలందించిన దివంగత మార్షల్ అర్జన్ సింగ్కు దేశప్రజానీకం బరువెక్కిన హృదయంతో తుది వీడ్కోలు పలికింది. ఢిల్లీలోని బ్రార్ స్క్వేర్ వద్ద ప్రభుత్వ లాంఛనాలతో సోమవారంనాడు అర్జన్ సింగ్ అంత్యక్రియలు నిర్వహించారు. రక్షణ మంత్రి నిర్మలా సీతారామన్, త్రివిధ దళాధిపతులు, వందలాది మంది ప్రజలు అర్జన్ సింగ్ అంతక్రియలకు హాజరయ్యారు. మాజీ ప్రధాని మన్మోహన్ సింగ్, బీజేపీ అగ్రనేత ఎల్.కె.అద్వానీ, త్రివిధ దళాల మాజీ చీఫ్లు, అర్జన్ బంధువులు, మిత్రులు తదితరులు సైతం 'వైమానిక దళ ఐకాన్' అర్జన్ సింగ్ అంత్యక్రియల్లో పాల్గొన్నారు. 'జాతీయ హీరో'కు తుది వీడ్కోలుగా వైమానిక దళం 'ఫ్లైపాస్ట్' నిర్వహించింది. అనంతరం సిక్కు మతపెద్దల ఆధ్వర్యంలో అర్జన్ సింగ్ భౌతికకాయానికి అంత్యక్రియలు జరిపారు. అర్జన్ పార్ధివ దేహానికి ఆయన కుమారుడు అరవింద్ సింగ్ నిప్పుపెట్టారు. అర్జన్ అంత్యక్రియలు సందర్భంగా సంతాప సూచకంగా ఢిల్లీలోని అన్ని ప్రభుత్వ కార్యాలయాల్లోనూ జాతీయ జెండాను అవనతం చేశారు.
newdhilly: bharatamaata muddubidda, bhaarata vaimanika dalamlo, doutyarangamlo visesha sevalandinchina divangata marshal arjan singku deshaprajaaneekam baruvekkina hrudayamtho tudi veedkolu palikindi. dhilleelooni brar skware vadda prabhutva laanchanaalato somavaramnadu arjan sing antyakriyalu nirvahinchaaru. rakshana mantri nirmala seetaraman, trividha dalaadhipatulu, vandalaadi mandi prajalu arjan sing antakriyalaku haajarayyaaru. maji pradhaani manmohan sing, bgfa agraneta el.ke.adwani, trividha dalaala maji cheeflu, arjan bandhuvulu, mitrulu taditarulu saitam 'vaimanika dala icon' arjan sing antyakriyallo paalgonnaaru. 'jaateeya heero'ku tudi veedkolugaa vaimanika dalam 'flypast' nirvahinchindi. anantaram sikku matapeddala aadhvaryamlo arjan sing bhoutikakaayaaniki antyakriyalu jariparu. arjan paardhiva dehaniki aayana kumarudu aravind sing nippupettaaru. arjan antyakriyalu sandarbhamgaa santaapa suuchakamgaa dhilleelooni anni prabhutva kaaryaalayaalloonuu jaateeya jendaanu avanatam chesaru.